Illum il-Kunsill iddeċieda li jimponi miżuri restrittivi fuq ħdax-il individwu u erba' entitajiet responsabbli għal ksur u abbużi serji tad-drittijiet tal-bniedem f'diversi pajjiżi madwar id-dinja. Flimkien mal-elenkar ta' erba' individwi Russi aktar kmieni dan ix-xahar, dawn il-15-il deżinjazzjoni huma parti mill-ewwel pakkett usa' ta' elenkar taħt is- Reġim Globali ta' Sanzjonijiet tal-UE b'rabta mad-Drittijiet tal-Bniedem . Is-sanzjonijiet juru d-determinazzjoni qawwija tal-UE li tiddefendi d-drittijiet tal-bniedem u li tieħu azzjoni tanġibbli kontra dawk responsabbli għal ksur u abbużi. Il-ksur immirat illum jinkludi d-detenzjonijiet arbitrarji fuq skala kbira ta', b'mod partikolari, l-Ujguri fix-Xinjiang fiċ- Ċina , ir-repressjoni fir- Repubblika Demokratika tal-Poplu tal-Korea , il-qtil extraġudizzjarju u l-għajbien furzat fil- Libja , it-tortura u r-repressjoni kontra persuni LGBTI u l-avversarji politiċi fiċ-Ċeċenja fir- Russja , u t-tortura, l-eżekuzzjonijiet extraġudizzjarji, sommarji jew arbitrarji u l-qtil fis- Sudan t'Isfel u l- Eritrea . Taħt ir-Reġim Globali ta' Sanzjonijiet tal-UE b'rabta mad-Drittijiet tal-Bniedem stabbilit fis-7 ta' Diċembru 2020, l-individwi u l-entitajiet elenkati huma soġġetti għal iffriżar tal-assi fl-UE. Barra minn hekk, l-individwi elenkati huma soġġetti għal projbizzjoni fuq l-ivvjaġġar lejn l-UE. Barra minn hekk, persuni u entitajiet fl-UE huma pprojbiti milli jagħmlu fondi disponibbli , direttament jew indirettament, għal dawk elenkati. L-atti legali rilevanti, inkluż l-ismijiet tal-persuni u tal-entitajiet ikkonċernati, ġew ippubblikati fil-Ġurnal Uffiċjali. Ġurnal Uffiċjali tal-UE: Deċiżjoni u Regolament ta' Implimentazzjoni tal-Kunsill dwar miżuri restrittivi kontra ksur u abbużi serji tad-drittijiet tal-bniedem (inkluż lista ta' individwi sanzjonati) Din ir-riżorsa bħalissa hi disponibbli biss bil-lingwa jew il-lingwi li ġejjin: Reġim Globali ta' Sanzjonijiet b'rabta mad-Drittijiet tal-Bniedem: L-UE tissanzjona erba' persuni responsabbli għal ksur serju tad-drittijiet tal-bniedem fir-Russja (stqarrija għall-istampa, 2 ta' Marzu 2021) L-UE tadotta reġim globali ta' sanzjonijiet b'rabta mad-drittijiet tal-bniedem (stqarrija għall-istampa, 7 ta' Diċembru 2020) Aktar informazzjoni dwar ir-Reġim Globali ta' Sanzjonijiet tal-UE b'rabta mad-Drittijiet tal-Bniedem Ara l-paġna tal-laqgħa